Durban-man vas ná moord op vrouFoto: SAPD, Facebook Maj. Thulani Zwane, woordvoerder van die polisie, het gesê die man se 31-jarige vrou het Dinsdag by haar suster in Phoenix gaan kuier. Die man het glo daar opgedaag en aangedring om buite die huis met sy vrou te gesels. Hy het haar glo begin aanrand voordat hy ŉ mes uitgeruk en haar in die gesig en rug gesteek het. Volgens Zwane het die man op die vlug geslaan terwyl die vrou haar doodgebloei het. Zwane het gesê die man is kort daarna in hegtenis geneem. Hy sal binnekort in die Verulam-landdroshof verskyn op aanklag van moord.